*APSTIPRINĀTS:*

*ar iepirkuma komisijas 2019.gada 9.septembra*

*sēdes protokolu Nr.2*

**VAS „Latvijas dzelzceļš”**

**sarunu procedūras ar publikāciju**

**„Dabasgāzes piegāde „Latvijas dzelzceļš” koncerna vajadzībām”**

(turpmāk – sarunu procedūra)

**Grozījumi Nr.1**

1. Izteikt sarunu procedūras nolikuma 1.8.1.punktu šādā redakcijā:

*„1.8.1. piedāvājuma cenā jābūt iekļautām pilnīgi visām pretendenta izmaksām, kas saistītas ar preces piegādi līdz tās nodošanai pasūtītāja īpašumā, t.sk., preces (dabasgāzes) vērtība, dabasgāzes balansēšanas pakalpojuma izmaksas, ar dabasgāzes tirdzniecību saistīto darbību izmaksas, dabasgāzes uzglabāšanas izmaksas un maksa par pārvades sistēmas pakalpojumu – pārvades jaudu, personāla un administratīvās izmaksas, dabas resursu, muitas, sociālie u.c. nodokļi (izņemot PVN un akcīzes nodokli) saskaņā ar Latvijas Republikas normatīvajiem aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;”*

1. Izteikt sarunu procedūras nolikuma 2.pielikuma sadaļas „FINANŠU PIEDĀVĀJUMS” tabulas ceturto kolonnu un piekto apakšatsauci šādā redakcijā:

„**Cena EUR (summa vārdiem)5 bez PVN par 1 (vienu) kilovatstundu (kWh)** (neiekļaujot dabasgāzes sadales sistēmas pakalpojumu izmaksas, dabasgāzes pārvades sistēmas pakalpojuma – izejas punkta Latvijas lietotāju apgādei izmaksas un akcīzes nodokli)\*”

*„5Cenu EUR (bez PVN) par 1 (vienu) kWh ir jānorāda ar precizitāti 5 (pieci) cipari aiz komata un piedāvājuma cenā jāiekļauj dabasgāzes balansēšanas pakalpojuma izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu.”*

1. Izteikt sarunu procedūras nolikuma 2.pielikuma 11.punktu šādā redakcijā:

*„11. apliecina, ka piedāvājuma cenā ir iekļautas visas pretendenta izmaksas, kas saistītas ar preces piegādi līdz tās nodošanai pasūtītāja/pircēja īpašumā, t.sk., preces (dabasgāzes) vērtība, dabasgāzes balansēšanas pakalpojuma izmaksas, ar dabasgāzes tirdzniecību saistīto darbību izmaksas, dabasgāzes uzglabāšanas izmaksas un maksa par pārvades sistēmas pakalpojumu – pārvades jaudu, personāla un administratīvās izmaksas, dabas resursu, muitas, sociālie u.c. nodokļi (izņemot PVN un akcīzes nodokli) saskaņā ar Latvijas Republikas normatīvajiem aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.;”*

1. Izteikt sarunu procedūras nolikuma 5.pielikuma „Līguma projekts” 3.1.punktu šādā redakcijā:

*„3.1. Dabasgāzes cena ir* ***\_\_\_\_\_\_ EUR*** *(\_\_\_\_\_\_\_\_\_\_\_\_\_\_\_\_\_ (summa vārdiem) par 1 (vienu) kilovatstundu (kWh) bez akcīzes un pievienotās vērtības nodokļa (PVN), neiekļaujot dabasgāzes sadales sistēmas pakalpojumu un dabasgāzes pārvades sistēmas pakalpojuma - izejas punkta Latvijas lietotāju apgādei izmaksas. Dabasgāzes cena ietver Līguma izpildei nepieciešamā dabasgāzes balansēšanas pakalpojuma izmaksas, dabasgāzes uzglabāšanas pakalpojuma izmaksas un maksu par pārvades sistēmas pakalpojumu – pārvades jaudu. PVN aprēķina atbilstoši darījuma brīdī spēkā esošo normatīvo aktu prasībām.”*

1. Izteikt sarunu procedūras nolikuma 5.pielikuma „Līguma projekts” 3.3.punktu šādā redakcijā:

*„3.3. Papildus dabasgāzes cenas izmaksām, Tirgotājs ietver rēķinā un Lietotājs samaksā Tirgotājam par Lietotājam sniegtajiem dabasgāzes sadales sistēmas pakalpojumiem, dabasgāzes pārvades sistēmas pakalpojumu - izejas punktu Latvijas lietotāju apgādei un Latvijas Republikas normatīvajos aktos noteiktos nodokļus dabasgāzei, sistēmas un citiem pakalpojumiem.”*

1. Izteikt sarunu procedūras nolikuma 5.pielikuma „Līguma projekts” 3.4.punktu šādā redakcijā:

*„3.4. Dabasgāzes cena ietver visas Tirgotāja izmaksas, kas saistītas ar dabasgāzes piegādi līdz tās nodošanai Lietotāja īpašumā, t.sk., dabasgāzes vērtība, dabasgāzes balansēšanas pakalpojuma izmaksas, ar dabasgāzes tirdzniecību saistīto darbību izmaksas, dabasgāzes uzglabāšanas izmaksas un maksu par pārvades sistēmas pakalpojumu – pārvades jaudu, personāla un administratīvās izmaksas, dabas resursu, muitas, sociālie u.c. nodokļi (izņemot PVN un akcīzes nodokli) saskaņā ar Latvijas Republikas normatīvajiem aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.”*

1. Dzēst sarunu procedūras nolikuma 5.pielikuma „Līguma projekts” 4.4.punktu.
2. Dzēst sarunu procedūras nolikuma 5.pielikuma „Līguma projekts” 4.6.punktā otro teikumu - *„Maksu par dabasgāzes uzglabāšanas pakalpojumu aprēķina atbilstoši grupētās jaudas produkta tarifam.”*
3. Aizstāt sarunu procedūras nolikuma 5.pielikuma „Līguma projekts” 4.7.punktā skaitli *„5”* ar skaitli *„15”*.
4. Aizstāt sarunu procedūras nolikuma 5.pielikuma „Līguma projekts” 5.3.2.apakšpunktā skaitli *„8”* ar skaitli *„15”*.